Varuhi egipčanskega kralja Ptolemaja VI. Filometorja so leta 170 pr. n. št. zahtevali vrnitev Kelesirije in razglasili vojno Selevkidom ob predpostavki, da je bilo kraljestvo razdeljeno po Antiohovem umoru njegovega nečaka. Antioh je bil na vojno bolje pripravljen od nasprotnika in sprožil preventivni pohod proti Egiptu. Premagal je ptolemajsko vojsko in zasedel Pelezij, pomembno mesto v Nilovi delti. V nadaljevanju pohoda je odsvojil vse, razen Aleksandrije, in zajel kralja Ptolemaja VI. Njegovi uspehi so bili deloma posledica tretje makedonske vojne, v katero je bila vpletena tradicionalna egipčanska zaveznica Rimska republika.